wannaphong/clean_thaiwikipedia huggingface dataset:
# ปองสิบ
ปองสิบ (เสียชีวิต ค.ศ. 222) มีชื่อในภาษาจีนกลางว่า เฝิง สี  ชื่อรอง ซิวยฺเหวียน  เป็นขุนพลของรัฐจ๊กก๊กในยุคสามก๊ก

 ประวัติ 
ปองสิบเป็นชาวเมืองลำกุ๋น (南郡 หนานจฺวิ้น)(休元名習，南郡人。隨先主入蜀。先主東征吳，習為領軍，統諸軍，大敗於猇亭。) จดหมายเหตุสามก๊ก เล่มที่ 45. ซึ่งปัจจุบันอยู่บริเวณเมืองจิงโจฺว มณฑลหูเป่ย์ รับราชการเป็นขุนพลของเล่าปี่ จักรพรรดิผู้ก่อตั้งรัฐจ๊กก๊กในยุคสามก๊ก  

ในปี ค.ศ. 221 เล่าปี่โจมตีซุนกวน (ภายหลังคือจักรพรรดิผู้ก่อตั้งรัฐง่อก๊ก) ผู้เป็นอดีตพันธมิตร หลังซุนกวนทำลายความเป็นพันธมิตรและยึดครองอาณาเขตของเล่าปี่ในมณฑลเกงจิ๋ว รวมถึงจับกวนอูขุนพลของเล่าปี่มาประหารชีวิต ปองสิบเข้าร่วมในการศึกนี้ที่นำไปสู่ยุทธการที่อิเหลงในปี ค.ศ. 221-222 ในช่วงต้นของการศึก ปองสิบและงอปั้นเอาชนะลิอี้ (李異 หลี่ อี้) และหลิว เออ (劉阿) นายทหารของซุนกวนในพื้นที่ใกล้ช่องเขาอู (巫峽 อูเซี่ย) และรุดหน้าไปยังอำเภอจีกุ๋ย (秭歸 จื่อกุย) ปองสิบได้รับการแต่งตั้งเป็นแม่ทัพใหญ่ (大督 ต้าตู) ของทัพจ๊กก๊ก

ในฤดูร้อน ค.ศ. 222 ทัพซุนกวนนำโดยลกซุนเข้าโจมตีตอบโต้ทัพจ๊กก๊กโดยฉับพลันหลังคุมเชิงอยู่ 6 เดือนตั้งแต่ต้นปี ค.ศ. 222(漢人自巫峽建平連營至夷陵界，立數十屯，以馮習為大督，張南為前部督，自正月與吳相拒，至六月不決。) จือจื้อทงเจี้ยน เล่มที่ 69. ปองสิบถูกสังหารในที่รบโดยทหารใต้บังคับบัญชาของพัวเจี้ยงขุนพลของง่อก๊ก หน่วยทหารที่ปองสิบบัญชาการก็ได้รับความเสียหายอย่างหนัก(初，先主忿孫權之襲關羽，將東征，秋七月，遂帥諸軍伐吳。孫權遣書請和，先主盛怒不許，吳將陸議、李異、劉阿等屯巫、秭歸；將軍吳班、馮習自巫攻破異等， ... 後十餘日，陸議大破先主軍於猇亭，將軍馮習、張南等皆沒。) จดหมายเหตุสามก๊ก เล่มที่ 32.(劉備出夷陵，璋與陸遜并力拒之，璋部下斬備護軍馮習等，所殺傷甚衆， ...) จดหมายเหตุสามก๊ก เล่มที่ 55.

 คำวิจารณ์ 
ในจี้ฮั่นฝู่เฉินจ้าน (季漢輔臣贊) งานเขียนของหยาง ซี่ ขุนนางของจ๊กก๊ก กล่าวถึงจุดจบของปองสิบว่าเป็นเพราะความมั่นใจมากเกินไปและประเมินข้าศึกต่ำเกินไป(休元輕寇，損時致害， ...) จดหมายเหตุสามก๊ก เล่มที่ 45.
# สโมสรฟุตบอลเรกซัมในฤดูกาล 2020–21
ฤดูกาล 2020–21 เป็นฤดูกาลที่ 156 ของสโมสรฟุตบอลเรกซัมและเป็นฤดูกาลที่ 13 ติดต่อกันของสโมสรในเนชันนัลลีก

ฤดูกาลนี้ ไรอัน เรย์โนลส์และ Rob McElhenney เข้ามาเทคโอเวอร์สโมสรในเดือนพฤศจิกายน 2020 และการเทคโอเวอร์จะเสร็จสมบูรณ์ในวันที่ 9 กุมภาพันธ์ 2021 ในช่วงท้ายของฤดูกาล ถูกบันทึกไว้ในสองตอนแรกของซีรีส์สารคดี Welcome to Wrexham ของ FX
# ร็อบ แมคเอลเฮนนีย์
โรเบิร์ต แมคเอลเฮนนีย์ ที่ 3 (เกิด 14 เมษายน ค.ศ. 1977) เป็นนักแสดง โปรดิวเซอร์ นักเขียน พอดคาสเตอร์ และผู้บริหารกีฬาชาวอเมริกัน เขาเป็นที่รู้จักกันเป็นอย่างดีจากบทบาทโรนัลด์ "แมค" แมคโดนัลด์ในซีรีส์คอมเมดีทางช่อง FX/FXXX เรื่อง It's Always Sunny in Philadelphia (2005-ปัจจุบัน) รายการที่เขาร่วมสร้างกับชาร์ลี เดย์และเกล็นน์ ฮาวเวอร์ตัน และเขายังทำหน้าที่เป็นผู้อำนวยการสร้างและนักเขียนอีกด้วย เขายังเป็นที่รู้จักจากการรับบทเป็นเอียน กริมม์ในซีรีส์คอมเมดี้เรื่อง Mythic Quest ของแอปเปิลทีวี+ (ปี 2020-ปัจจุบัน) ซึ่งเขาร่วมสร้างกับเดย์และเมแกน แกนซ์ และเป็นผู้อำนวยการสร้าง

ในเดือนพฤศจิกายน ค.ศ. 2020 แมคเอลเฮนนีย์กลายเป็นเจ้าของร่วมของสโมสรฟุตบอลเรกซัม ร่วมกับไรอัน เรย์โนลด์ส ซึ่งกล่าวถึงในซีรีส์สารคดีกีฬาของช่อง FX เรื่อง Welcome to Wrexham (2022-ปัจจุบัน) ซึ่งเขาเป็นหนึ่งในผู้อำนวยการสร้าง

 ประวัติ 
โรเบิร์ต แมคเอลเฮนนีย์ ที่ 3 เกิดที่เมืองฟิลาเดลเฟีย มลรัฐเพนซิลเวเนีย เมื่อวันที่ 14 เมษายน ค.ศ. 1977 พ่อแม่ของแมคเอลเฮนนีย์ทั้งคู่มีเชื้อสายไอริช เขาได้รับการเลี้ยงดูแบบคาทอลิก เขาเป็นลูกพี่ลูกน้องของมาร์คัส แมคเอลเฮนนีย์ นักกีฬาพายเรือระดับโอลิมปิกผ่านทางพ่อของเขา เมื่อเขาอายุได้ 8 ขวบ พ่อแม่ของเขาหย่าร้างกันหลังจากที่แม่ของเขาออกตัวว่าเป็นเลสเบียน
# ดิเลนิ แดเนียล-เซลวาร์แนม
ดิเลนิ แดเนียล-เซลวาร์แนม  เป็นทนายความและข้าราชการชาวอังกฤษ ซึ่งดำรงตำแหน่งผู้ว่าการแองกวิลลา ตั้งแต่วันที่ 18 มกราคม ค.ศ. 2021 เธอเป็นผู้ดำรงตำแหน่งหญิงคนที่สองรองต่อจากคริสตินา สก็อตต์

เมื่อวันที่ 15 ธันวาคม ค.ศ. 2022 สำนักงานต่างประเทศ เครือจักรภพ และการพัฒนา ประกาศว่า ดิเลนิ แดเนียล-เซลวาร์แนม จะเข้ารับตำแหน่งต่อจากไนเจล เดคิน เป็นผู้ว่าการหมู่เกาะเติกส์และเคคอส ในเดือนมิถุนายน ค.ศ. 2023

 งานราชการ 
ดิเลนิ แดเนียล-เซลวาร์แนม มีเชื้อสายชาวทมิฬศรีลังกา เธอเป็นcalled to the bar ในปี ค.ศ. 1999 และได้รับ แอลแอล.เอ็ม. สาขากฎหมายมหาชนระหว่างประเทศจากมหาวิทยาลัยลอนดอน ในปี ค.ศ. 2000

ตั้งแต่ปี ค.ศ. 2004 ถึง 2007 แดเนียล-เซลวาร์แนม เป็นที่ปรึกษาด้านนโยบายที่กรมกิจการรัฐธรรมนูญ เธอทำงานในตำแหน่งต่าง ๆ ที่ กระทรวงยุติธรรม ตั้งแต่ปี ค.ศ. 2007 ถึง 2015 เลขานุการส่วนตัวของรัฐมนตรีว่าการกระทรวงยุติธรรม (2007–2010) เลขานุการของ Omand Review (2010) รองหัวหน้าฝ่ายกลยุทธ์การจัดการผู้กระทำความผิด (2010–2011) และรองผู้อำนวยการฝ่ายกลยุทธ์และการเปลี่ยนแปลง HM Courts and Tribunals Service (2011–2015) การเปลี่ยนแผนก เธอดำรงตำแหน่งผู้อำนวยการฝ่ายกลยุทธ์และการเปลี่ยนแปลง Insolvency Service เป็นเวลาสองปี ในปี ค.ศ. 2017 เธอเข้าร่วม Cabinet Office ในตำแหน่งผู้อำนวยการของ Grenfell Tower Inquiry

 ผู้ว่าการ 
การประกาศแต่งตั้ง แดเนียล-เซลวาร์แนม เป็นผู้ว่าการแองกวิลลาเมื่อวันที่ 28 พฤศจิกายน ค.ศ. 2020 เธอจะเป็นผู้ว่าการหญิงคนที่สองของดินแดน ต่อจาก คริสตินา สก็อตต์ เธอมาถึงแองกวิลลา เมื่อวันที่ 15 มกราคม ค.ศ. 2021 และเริ่มปฏิบัติหน้าที่ทางไกลเนื่องจากคำสั่งกักตัว 15 วัน เธอเข้าร่วมพิธีสาบานตนผ่านลิงค์วิดีโอ เมื่อวันที่ 18 มกราคม ค.ศ. 2019 เมื่อวันที่ 21 มกราคม ค.ศ. 2021 เธอกล่าวต่อที่ประชุมสภาบริหาร และต่อมาได้พบกับสมาชิกฝ่ายค้านของ สภาผู้แทนราษฎร เมื่อวันที่ 26 มกราคม ค.ศ. 2021 เธอสาบานตนกับผู้พิพากษาคนใหม่ Piyumini Weeratunga ซึ่งเคยดำรงตำแหน่งผู้พิพากษาในมอนต์เซอร์รัต

หลังจากเสร็จสิ้นการกักตัว เธอได้เดินทางไปเยี่ยม โรงพยาบาลเจ้าหญิงอเล็กซานดรา และ "hotel belt"  เธอทำการออกเดินทางเพื่อเยี่ยมเยือนด้วยทัวร์ทั่วเกาะ ในแต่ละเขต เธอได้พบกับตัวแทน ส.ส. และประชาชนในท้องถิ่น เธอยังกล่าวถึงการเปิดตัววัคซีนโควิด 19 ที่กำลังจะมีขึ้น
# ปิติพงศ์ เต็มเจริญ
ปิติพงศ์ เต็มเจริญ (เกิด 17 กรกฎาคม พ.ศ. 2511)  เป็นนักการเมืองชาวไทย อดีตที่ปรึกษารองประธานสภาผู้แทนราษฎรคนที่ 1 (ปดิพัทธ์ สันติภาดา) เป็นหัวหน้าพรรคเป็นธรรม อดีตโฆษกพรรคเสรีรวมไทย อดีตสมาชิกสภาผู้แทนราษฎรกรุงเทพมหานคร 3 สมัย มีฉายาว่า "ทายาทเจ้าพ่อรถทัวร์สายใต้"รู้จัก "ดร.ปิติพงศ์ เต็มเจริญ" หัวหน้า "พรรคเป็นธรรม"

 ประวัติ 
ปิติพงศ์ เต็มเจริญ เกิดเมื่อวันที่ 17 กรกฎาคม พ.ศ. 2511ทำเนียบสมาชิกสภาผู้แทนราษฎร พ.ศ. 2548. สำนักงานเลขารัฐสภา. 2548 จบการศึกษา นิติศาสตร์บัณฑิต จากคณะนิติศาสตร์ มหาวิทยาลัยธรรมศาสตร์ ปริญญาโท 3 สาขาได้แแก่ วิทยาศาสตร์มหาบัณฑิต สาขาการบริหารจัดการสิ่งแวดล้อม คณะสิ่งแวดล้อม สถาบันเทคโนโลยีแห่งเอเชีย (AIT) รัฐศาสตร์มหาบัณฑิต สาขาการบริหารรัฐกิจ มหาวิทยาลัยธรรมศาสตร์ และนิติศาสตร์มหาบัณฑิต สาขากฏหมายธุรกิจระหว่างประเทศ มหาวิทยาลัยอเมริกัน ประเทศสหรัฐอเมริกา และจบปริญญาเอก รัฐประศาสนศาสตร์ ดุษฎีบัณฑิต มหาวิทยาลัยกรุงเทพธนบุรี

 การทำงาน 
ปิติพงศ์ เต็มเจริญ เริ่มทำงานการเมืองตั้งแต่การเลือกตั้งในปี 2538 ลงสมัคร ส.ส.สมัยแรก ในนามพรรคประชากรไทย ได้เป็นส.ส.สมัยแรก โดยได้เป็น ส.ส.กทม. เขต 10 (บางกอกน้อย,ตลิ่งชัน และบางพลัด) และในการเลือกตั้งปี 2544 และ 2548 ดร.ปิติพงศ์ ได้เป็น  ส.ส.กทม.ต่อเนื่องกัน 2 สมัย ในสังกัดพรรคไทยรักไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ลงสมัครรับเลือกตั้งในนามพรรคพลังประชาชน แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครรับเลือกตั้งในนามพรรคเพื่อไทย แต่แพ้ให้กับชนินทร์ รุ่งแสง จากพรรคประชาธิปัตย์

ปิติพงศ์ เต็มเจริญ เคยดำรงตำแหน่งเลขานุการรัฐมนตรีว่าการกระทรวงยุติธรรม (ชัยเกษม นิติสิริ) ในปี 2556คำสั่งกระทรวงยุติธรรม ที่ ๒๙๖ /๒๕๕๖ เรื่อง แต่งตั้งข้าราชการการเมือง

ในปี 2562 เขาได้เข้าร่วมงานกับพรรคเสรีรวมไทยและรับตำแหน่งโฆษกพรรค แต่ได้ลาออกในเวลาต่อมาแพร่ประกาศนายทะเบียน ‘ปิติพงศ์ เต็มเจริญ’ ลาออกจากสมาชิกพรรคเสรีรวมไทย และแยกออกมาทำงานในพรรคการเมืองในปี 2565 ชื่อว่า "พรรคเป็นธรรม" โดยเขารับตำแหน่งหัวหน้าพรรคพรรคเป็นธรรมประชุม กก.บห. เลือก ‘ปิติพงศ์ เต็มเจริญ’ นั่ง หน.พรรค มั่นใจได้ 15 ที่นั่ง 

โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปิติพงศ์ได้ลงสมัคร ส.ส.กทม. เขต 31 สังกัดพรรคเป็นธรรม แต่ไม่ได้รับเลือกตั้งพรรคเป็นธรรมคือใคร ทำไม “พิธา” อยากจับมือจัดตั้งรัฐบาลด้วยทำความรู้จัก ‘พรรคเป็นธรรม’ ส่องความเป็นมาที่ทำ ‘พิธา’ ชวนร่วมรัฐบาล!... สามารถติดตามต่อได้ที่ : https://www.dailynews.co.th/news/2336034/ ต่อมาหลังจากที่ปดิพัทธ์ สันติภาดา รองประธานสภาผู้แทนราษฎรคนที่ 1 ซึ่งถูกขับออกจากพรรคก้าวไกล ได้สมัครเป็นสมาชิกพรรคเป็นธรรมแล้ว เมื่อวันที่ 15 พฤศจิกายน ปิติพงศ์จึงได้รับการแต่งตั้งให้เป็นข้าราชการรัฐสภาฝ่ายการเมือง ตำแหน่งที่ปรึกษารองประธานสภาผู้แทนราษฎรคนที่ 1 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๘, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๓๗, ๒๖ พฤศจิกายน ๒๕๔๗
# ไดโงะ
ไดโงะ  อาจหมายถึง

 สถานที่ 
 ไดโงะ (จังหวัดอิบารากิ) - เมืองในอำเภอคูจิ จังหวัดอิบารากิ
 ไดโงะ (จังหวัดเกียวโต) - ชื่อสถานที่ทางตะวันออกของเขตฟูชิมิ เมืองเกียวโต จังหวัดเกียวโต
 สถานีรถไฟไดโงะ (จังหวัดเกียวโต) - สถานีรถไฟในจังหวัดเกียวโต
 สถานีรถไฟไดโงะ (จังหวัดอากิตะ) - สถานีรถไฟในจังหวัดอากิตะ

 ศาสนาพุทธ 
 วัดไดโงะ ตั้งชื่อตามจักรพรรดิไดโงะ

 บุคคลและตัวละคร 
ไดโงะ มักจะเป็นชื่อของผู้ชายชาวญี่ปุ่น

 จักรพรรดิไดโงะ - จักรพรรดิญี่ปุ่นองค์ที่ 60 แห่งราชวงศ์ญี่ปุ่น
 ไดโงะ (นักร้อง) - นักร้องชาวญี่ปุ่น เกิดที่โตเกียว
 ไดโงะ (ชื่อ)

ชื่อบุคคลที่มีอยู่จริง
 ไดโงะ นิชิ - นักฟุตบอลตัวแทนของญี่ปุ่น เกิดที่จังหวัดฮกไกโด
 ไดโงะ อารากิ - นักฟุตบอลชาวญี่ปุ่น
 ไดโงะ ฟูรูกาวะ - นักฟุตบอลชาวญี่ปุ่น
 ไดโงะ โคบายาชิ - นักฟุตบอลชาวญี่ปุ่น
 ไดโงะ ทากาฮาชิ - นักฟุตบอลชาวญี่ปุ่น
 ไดโงะ วาตานาเบะ - นักฟุตบอลชาวญี่ปุ่น
 ไดโงะ นากาฮิโระ - นักมวยสากลชาวญี่ปุ่น

นามสกุลบุคคลที่มีอยู่จริง
 ไดโงะ ฟูยูโมโตะ
 นาโอยูกิ ไดโงะ - นักกีฬากระโดดสูงชาวญี่ปุ่น
 ทาดาชิเนะ ไดโงะ - พลเรือเอกแห่งกองทัพเรือจักรวรรดิญี่ปุ่นระหว่างสงครามโลกครั้งที่สอง
 ทาเกโอะ ไดโงะ - นักเบสบอลชาวญี่ปุ่น
 โทชิโร ไดโงะ - นักยูโดชาวญี่ปุ่น

ชื่อตัวละครในการ์ตูนญี่ปุ่น หรือวิดีโอเกม
 ไดโกะ - ตัวละครจากเรื่องกินทามะ
 ไดโกะ - ตัวละครจากเรื่องอินเดกซ์ คัมภีร์คาถาต้องห้าม
 ไดโกะ - ตัวละครจากเรื่องมายฮีโร่ อคาเดเมีย: กำเนิดใหม่ 2 วีรบุรุษ
 ชิเงโนะ ไดโกะ - ตัวละครจากเรื่องถนนนักสู้ สู่ทีมเบสบอล 2
 ซึวาบูกิ ไดโกะ - ตัวละครจากเรื่องโปเกมอน
 ไดโกะ คาซึมะ - ตัวละครจากเรื่องสตรีทไฟเตอร์
 ไดโกะ คุโรงามิ - ตัวละครจากเรื่องเบย์เบลดเบิสต์
 โดจิมะ ไดโกะ - ตัวละครจากเกมยากูซ่า
 คาเงะมิตสึ ไดโกะ - ตัวละครจากเรื่องดาบล่าพญามาร โดโรโระ
 โซราโนะ ไดโกะ - ตัวละครจากเรื่องเกมกลคนอัจฉริยะ GX
 โคอิชิคาวะ ไดโกะ - ตัวละครจากเรื่องฮีโร่ขี้อาย หัวใจไฟเตอร์
 อิคาริ ไดโกะ - ตัวละครจากเรื่องอายชีลด์ 21 ไอ้หนูไต้ฝุ่นมะกันบอล
 เซ็นกูจิ ไดโกะ - ตัวละครจากเรื่องอินาสึมะอีเลฟเวน GO
 อาซาฮินะ ไดโกะ - ตัวละครจากเรื่องสิงห์ผจญเพลิง
 นิชิจิมะ ไดโกะ - ตัวละครจากเรื่องดิจิมอนแอดเวนเจอร์ tri.
 ซาเซะ ไดโงะ - ตัวละครจากเรื่องสึรุเนะ
 โทโดโรกิ ไดโงะ - ตัวละครจากเรื่องรักเรานั้นไว้หลังครองโลก

นามสกุลตัวละครในการ์ตูนญี่ปุ่น หรือวิดีโอเกม
 ไดโกะ มากิ - ตัวละครจากเรื่องคินดะอิจิ กับคดีฆาตกรรมปริศนา
# คันนะ นากามูระ
คันนะ นากามูระ (, 26 ตุลาคม –) เป็นนักพากย์หญิงชาวญี่ปุ่น เกิดที่จังหวัดโอซากะ สังกัด Rush Style

 ผลงานพากย์ 
 ขอรุกเข้าไปใกล้ ๆ ใจเธอ (ยาโอโตเมะ อุรุชิ)
 เกิดใหม่เป็นลูกโอชิ (เสียง SNS)
 ชิโระ เซโจะ โตะ คูโระ โบกูชิ (ฮาเซลีตา)
 กาลวิบัติ 4 อัศวิน (อังฮัลฮัด)
# สโมสรฟุตบอลเรกซัมในฤดูกาล 2021–22
ฤดูกาล 2021–22 เป็นฤดูกาลที่ 157 ของสโมสร แม้จะตั้งอยู่ในเมืองเรกซัมทางตอนเหนือของเวลส์ แต่สโมสรก็เล่นในระบบลีกฟุตบอลอังกฤษ โดยฤดูกาล 2021–22 เป็นฤดูกาลที่ 14 ติดต่อกันของพวกเขาในเนชันนัลลีก พวกเขายังเล่นในเอฟเอคัพ และเอฟเอโทรฟี

หลังจากการเทคโอเวอร์ของไรอัน เรย์โนลส์ และร็อบ แมคเอลเฮนนีย์ เมื่อต้นฤดูกาลที่แล้ว พวกเขาได้สร้างซีรีส์สารคดีชื่อ Welcome to Wrexham สำหรับบริการสตรีมมิ่งดิสนีย์+ ทีมงานกล้อง 20 คนติดตามผู้เล่น โค้ช และแฟน ๆ เพื่อถ่ายทำซีรีส์นี้ตลอดทั้งวัน การซื้อกิจการจาก Wrexham Supporters Trust ส่งผลให้เกิดการลงทุน 2 ล้านปอนด์ (2.75 ล้านเหรียญสหรัฐ) โดยดึงดูดให้ติ๊กต็อก เป็นผู้สนับสนุนชุดแข่งและเอ็กซ์พีเดีย สำหรับผู้สนับสนุนที่ด้านหลังชุดแข่ง เจ้าของคนใหม่อยู่ท่ามกลางแฟนบอลเป็นครั้งแรกในเกมออกไปเยือนไมเดนเฮดยูไนเต็ด ขณะที่พวกเขามาเยือนสนามเหย้าของสโมสรเป็นครั้งแรกในเดือนตุลาคม ค.ศ. 2021 โดยมีแฟนบอลกว่า 9,800 คนให้การต้อนรับก่อนเปิดสนามพบกับทอร์คีย์ยูไนเต็ด ยอดขายตั๋วปีสำหรับฤดูกาลเพิ่มขึ้นเกือบสามเท่าเป็น 5,800 ใบจากประมาณ 2,000 ใบ

เมื่อวันที่ 24 มกราคม ค.ศ. 2022 สโมสรได้ทำลายสถิติการย้ายทีมครั้งใหญ่ที่สุดของพวกเขานับตั้งแต่ปี ค.ศ. 1978 โดยเซ็นสัญญาคว้าตัว โอลลี พาลเมอร์ กองหน้าจากเอเอฟซี วิมเบิลดัน ในราคา 300,000 ปอนด์

ณ เดือนมีนาคม ค.ศ. 2022 สโมสรกำลังเจรจาซื้อกรรมสิทธิ์ของสนามเรซคอร์สกราวด์ (สนามเหย้าของเรกซัม) จากมหาวิทยาลัยเรกซัมกลินด์เนอร์

 ทีม 
 ผู้รักษาประตู 
 เลข  ชื่อ  สัญชาติ  เซ็นจาก  หมายเหตุ/อ้างอิง  1 ร็อบ เลนตัน  พอร์ทเวล  21 คริสเตียน ดิบเบิล  นันอีตันเบรอ  23 ลี แคมป์  เซ็นฟรี 

 กองหลัง 
 เลข  ชื่อ  สัญชาติ  เซ็นจาก  หมายเหตุ/อ้างอิง  2 รีซ ฮอลล์-จอห์นสัน  นอร์แทมป์ตันทาวน์  3 คัลลัม แมคฟัดเซียน  ครูว์ อเล็กซานดรา  4 ชอน บริสลีย์  พอร์ทเวล  5 อารอน เฮย์เดน  คาร์ไลล์ยูไนเต็ด  6 เบน โทเซอร์  เชลท์แนมทาวน์  15 ไทเลอร์ เฟรนช์  แบรดฟอร์ดซิตี  17 ไบรซ์ โฮซานนาห์  ทีมชุดยู-23 ของลีดส์ยูไนเต็ด  26 แฮรี เลนนอน  เซาท์เอนด์ยูไนเต็ด
# กล้องกะทัดรัด
thumb|กล้อง ไลก้า minilux
กล้องกะทัดรัดศัพท์บัญญัติสำนักงานราชบัณฑิตยสภา หรือ กล้องคอมแพกต์ (compact camera) หรือนิยมสะกดเป็น กล้องคอมแพค คือคำทั่วไปสำหรับเรียกกล้องถ่ายภาพ ขนาดเล็ก

ในกล้องฟิล์มบางครั้งใช้เป็นชื่อสามัญสำหรับเรียกกล้องที่ไม่ใช่กล้องสะท้อนภาพเลนส์เดี่ยว และ กล้องสะท้อนภาพเลนส์คู่ ส่วนในกล้องดิจิทัล มักใช้เป็นคำทั่วไปสำหรับเรียกกล้องที่ไม่สามารถเปลี่ยนเลนส์ได้ไม่ว่าจะมีขนาดเท่าใดก็ตาม เช่น กล้องดีเอสแอลอาร์ กล้องไร้กระจก กล้องขนาดกลาง กล้องขนาดใหญ่ มีตั้งแต่รุ่นราคาถูกไปจนถึงรุ่นราคาสูงสำหรับการใช้งานระดับมืออาชีพ

คำว่า "คอมแพกต์" (compact) นั้นแปลว่า "กระชับ" หรือ "กะทัดรัด" จึงเป็นที่มีของชื่อเรียกนี้ อย่างไรก็ตาม บางรุ่นที่ถูกเรียกว่ากล้องกะทัดรัดนั้นก็อาจมีรูปร่างและโครงสร้างที่ซับซ้อนจนเกินกว่าที่จะใช้คำว่า "คอมแพกต์"

 เลนส์ที่ใช้ 
โดยทั่วไปเลนส์ถ่ายภาพที่ใช้ในกล้องกะทัดรัดมีเลนส์มุมกว้างไปจนถึงเลนส์มาตรฐานในตัวซึ่งง่ายต่อการจับและมีช่วงความชัดที่ค่อนข้างลึก (ประมาณ 30-50 มม.) และรุ่นส่วนใหญ่ไม่สามารถเปลี่ยนได้ หลายรุ่นต่อมามาพร้อมกับเลนส์ซูม ซึ่งขยายขอบเขตของมุมมองภาพ

 ประเภทของการปรับโฟกัส 
การโฟกัสที่ใช้อาจแบ่งออกเป็น โฟกัสคงที่ โฟกัสด้วยตา โฟกัสเฉพาะช่วง เรนจ์ไฟน์เดอร์ และ โฟกัสอัตโนมัติ จากมุมมองของต้นทุนการผลิต กล้องราคาถูกมักจะใช้ โฟกัสคงที่ (มักใช้โฟกัสชัดลึก) และกล้องที่ราคาสูงขึ้นมาในระดับนึงมักจะใช้เรนจ์ไฟน์เดอร์และโฟกัสอัตโนมัติ
# การท่องเที่ยวในปารีส
การท่องเที่ยวในปารีสเป็นแหล่งรายได้หลัก ปารีสต้อนรับนักท่องเที่ยว 12.6 ล้านคนใน ค.ศ. 2020 โดยวัดจากการเข้าพักในโรงแรม ซึ่งลดลง 73 เปอร์เซ็นต์จาก ค.ศ. 2019 เนื่องจากการระบาดทั่วของโควิด-19 และจำนวนนักท่องเที่ยวต่างชาติลดลงร้อยละ 80.7"Le tourisme à Paris - Chiffres clés 2020 (édition 2021)", Official Website of the Paris Convention and Visitor Bureau, retrieved September 10, 2021 กระนั้น บรรดาพิพิธภัณฑ์ได้เปิดอีกครั้งใน ค.ศ. 2021 โดยมีข้อจำกัดด้านจำนวนผู้เข้าชมต่อครั้งและข้อกำหนดให้ผู้เข้าชมสวมหน้ากากอนามัย

ใน ค.ศ. 2018 มีนักท่องเที่ยวต่างชาติจำนวน 17.95 ล้านคนที่ค้างคืนมาเยือนเมืองนี้ โดยส่วนใหญ่มาเพื่อท่องเที่ยวและชอปปิง (และคาดว่าจะเพิ่มขึ้นเป็นสองเท่าหากรวมนักท่องเที่ยวที่ค้างคืนในประเทศ) ส่วนสถานที่ท่องเที่ยวยอดนิยม ได้แก่ อาสนวิหารน็อทร์-ดาม (12 ล้านคนใน ค.ศ. 2017), ดิสนีย์แลนด์ปารีส (11 ล้านคน), มหาวิหารซาเคร-เกอร์ (10 ล้านคน), พระราชวังแวร์ซาย (7.7 ล้านคน), พิพิธภัณฑ์ลูฟวร์ (6.9 ล้านคน), หอไอเฟล (5.9 ล้านคน), ศูนย์ศิลปะและวัฒนธรรมแห่งชาติฌอร์ฌ ปงปีดู (3.33 ล้านคน) ตลอดจนพิพิธภัณฑ์ออร์แซ (3 ล้านคน) ซึ่งนักท่องเที่ยวต่างชาติจำนวนมากที่มายังอาณาบริเวณปารีส ได้แก่ ชาวอังกฤษ, อเมริกัน, เยอรมัน, อิตาลี, จีน และแคนาดา

ใน ค.ศ. 2012 พนักงานกินเงินเดือน 263,212 คนในปารีส หรือร้อยละ 18.4 ของจำนวนคนงานทั้งหมด ได้มีส่วนร่วมในภาคส่วนที่เกี่ยวข้องกับการท่องเที่ยว, โรงแรม, การจัดเลี้ยง, การเดินทาง และการพักผ่อน ส่วนใน ค.ศ. 2014 ผู้มาเยือนปารีสใช้จ่ายไป 1.7 หมื่นล้านดอลลาร์ (13.58 พันล้านยูโร) ซึ่งสูงเป็นอันดับสามของโลกรองจากลอนดอน และนครนิวยอร์ก
# ฟิลลิพ ลูทวิช ฟ็อน ไซเดิล
ฟิลลิพ ลูทวิช ฟ็อน ไซเดิล (, 24 ตุลาคม 1821 – 13 สิงหาคม 1893) เป็น นักคณิตศาสตร์ ช่างแว่นตา และ นักดาราศาสตร์ ชาวเยอรมัน เขาศึกษาด้านทัศนศาสตร์ และเป็นที่รู้จักจากเรื่อง ความคลาดไซเดิล

ไซเดิลเกิดในซไวบรึคเคิน ในปี 1846 เขาได้รับปริญญาเอกจากมหาวิทยาลัยมิวนิก สำหรับการวิจัยเกี่ยวกับทัศนศาสตร์ของกล้องโทรทรรศน์ ในปี 1847 เขาได้เป็นศาสตราจารย์ที่มหาวิทยาลัยมิวนิค ในปี 1856 เขาได้ตีพิมพ์หนังสือเกี่ยวกับทฤษฎี ความคลาดทางทัศนศาสตร์ ซึ่งได้กลายมาเป็นมาตรฐานในสาขานี้ต่อมา

เขาได้ทำงานวิจัยร่วมกับคาร์ล เอากุสท์ ฟ็อน ชไตน์ไฮล์ เขาประกาศวิธีเกาส์–ไซเดิล ซึ่งเป็นวิธีการแก้ระบบสมการเชิงเส้น ตั้งแต่ปี 1879 ถึง 1882 เขารับช่วงตำแหน่งผู้อำนวยการหอดูดาวโบเกินเฮาเซินต่อจากโยฮัน ฟ็อน ลาม็อนท์
# สโมสรฟุตบอลเรกซัมในฤดูกาล 2022–23
ฤดูกาล 2022–23 เป็นฤดูกาลที่ 157 ของสโมสรฟุตบอลเรกซัม และเป็นฤดูกาลที่ 15 ติดต่อกันในเนชันนัลลีก เรกซัมเป็น 1 ใน 5 สโมสรฟุตบอลเวลส์ในระบบลีกฟุตบอลอังกฤษ ฤดูกาลนี้ การแข่งขันในประเทศและยุโรปถูกเลื่อนออกไปเนื่องจากการถ่ายทอดสดฟุตบอลโลก 2022 ที่เล่นในเดือนพฤศจิกายนและธันวาคม ค.ศ. 2022 ที่กาตาร์

เรกซัมเริ่มต้นฤดูกาลด้วยการเอาชนะอีสต์ลีห์ 2–1 ในเนชันนัลลีก เรกซัมแลกหมัดไปมากับนอตส์เคาน์ตีตลอดทั้งฤดูกาล เมื่อวันที่ 7 เมษายน เรกซัมเป็นอันดับ 2 ในลีกโดยมีคะแนนเท่ากับนอตส์เคาน์ตีที่ 100 คะแนน เป็นรองแค่ผลต่างประตูได้เสีย แต่พวกเขามีเกมในมือ ในฤดูกาลนี้ การแข่งขันของพวกเขาได้รับความนิยมเพิ่มขึ้นอย่างต่อเนื่อง โดยมีผู้ชมเกือบเต็มความจุสนามทุกนัด ทีมมังกรแดงประสบความสำเร็จในการเลื่อนชั้นสู่อีเอฟแอลลีกทู เป็นครั้งแรกในรอบ 15 ปีในการแข่งขันชิงแชมป์เนชันนัลลีกที่ต่อสู้อย่างสูสีกับนอตส์เคาน์ตี พวกเขาคว้าแชมป์เนชันนัลลีกด้วยระยะห่าง 4 แต้มในการแข่งขันนัดสุดท้ายของฤดูกาล โดยกลับมาจากการเสียประตูให้บอร์แฮมวูดในนาทีที่ 1 และยิงได้ 3 ประตูในช่วงที่เหลือของการแข่งขัน โดยได้ประตูจากผู้เล่นตัวเก่งอย่างพอล มัลลินและเอลเลียต ลี

นอกจากนี้ เรกซัมยังเข้าร่วมการแข่งขันเอฟเอโทรฟีและเอฟเอคัพอีกด้วย ในเอฟเอโทรฟีพวกเขาตกรอบ 4 โดยแพ้ให้กับกับอัลทรินแชมด้วยการดวลจุดโทษ ในศึกเอฟเอคัพ พวกเขาตกรอบสี่ในนัดรีเพลย์ที่เจอกับทีมจากอีเอฟแอลแชมเปียนชิปอย่างเชฟฟีลด์ยูไนเต็ด
# เทพเกรียน โรงเรียนมัธยม
เทพเกรียน โรงเรียนมัธยม  เป็นมันฮวาเกาหลีใต้ที่เผยแพร่ในฐานะเว็บตูน แต่งเรื่องและวาดภาพโดยพัก ยงเจ เผยแพร่ทางแพลตฟอร์มเนเวอร์เว็บตูนของเนเวอร์คอร์เปอเรชันตั้งแต่เดือนเมษายน พ.ศ. 2554 ถึงธันวาคม พ.ศ. 2565 รวบรวมตีพิมพ์เป็นหนังสือการ์ตูนรวมเล่มโดยสำนักพิมพ์อิมเมจเฟรมโดยเป็นหนังสือในเครือรูต วางจำหน่ายถึงเล่มที่ 4 เมื่อเดือนมกราคม พ.ศ. 2566 ได้รับการแปลเป็นภาษาไทยอย่างเป็นทางการโดยไลน์เว็บตูนตั้งแต่เดือนพฤศจิกายน พ.ศ. 2557 ซีรีส์อนิเมะโทรทัศน์ดัดแปลงผลิตโดยสตูดิโอแมปปาออกอากาศตั้งแต่เดือนกรกฎาคมถึงกันยายน พ.ศ. 2563
# ความคลาดไซเดิล
ความคลาดไซเดิล (Seidel aberration)応用物理学会光学懇話会;「幾何光学（POD版）」森北出版(2003)久保田　広;「応用光学（POD版）」岩波書店(2000)工藤　恵栄、上原 富美;「基礎光学」現代光学社(1990)左貝 潤一;「光学の基礎」コロナ社(1997)大坪 順次;「光入門」コロナ社(2002) คือความคลาดแบบต่าง ๆ ที่เกิดขึ้นในทางทัศนศาสตร์ เช่น การเบลอและการบิดเบี้ยว ที่เกิดขึ้นเมื่อภาพถูกสร้างขึ้นด้วยเลนส์ หรือกระจกเงา โดยในที่นี้ไม่รวมถึง ความคลาดสี แต่จะว่าด้วยความคลาดที่เกิดขึ้นกับแสงที่มีความยาวคลื่นเดียว สามารถอธิบายได้ว่าเป็นความคลาดที่เกิดจากพจน์อันดับสามในการคำนวณโดยประมาณ ตั้งชื่อตามนักวิจัย ชาวเยอรมัน ฟิลลิพ ลูทวิช ฟ็อน ไซเดิล ในศตวรรษที่ 19 อาจเรียกอีกอย่างว่า ความคลาดทั้ง 5 ของไซเดิล เพราะแบ่งเป็น 5 ประเภท

 ชนิด 
ความคลาดไซเดิลมี 5 ประเภท ได้แก่

 ความคลาดทรงกลม
 ความคลาดที่ลำแสงซึ่งมีแหล่งกำเนิดแสงเป็นจุดในระบบเชิงแสงเกิดการกระจายตวไม่มาบรรจบกันที่จุดโฟกัสจุดเดียวหลังจากผ่านระบบเชิงแสง
 
 ความคลาดแบบโคมา
 ความคลาดที่แสงที่ปล่อยออกมาจากแหล่งกำเนิดแสงนอกแกนเชิงแสงไม่บรรจบกันที่จุดเดียวบนระนาบภาพ
 
 ความคลาดเอียง
 ความคลาดที่ความยาวโฟกัสของแสงที่ปล่อยออกมาจากแหล่งกำเนิดแสงจุดหนึ่งนอกแกนเชิงแสงจะเปลี่ยนไปตามทิศทางตามแนวรัศมีและแนวเส้นรอบวงเลนส์
 
 ความโค้งสนาม
 ความคลาดที่ระนาบโฟกัสขนานกับเลนส์ไม่สอดคล้องกันจากระนาบหนึ่งไปอีกระนาบที่ด้านหน้าและด้านหลังของเลนส์
 
 ความผิดรูป
 ความคลาดที่พบเมื่อมองวัตถุที่ควรจะเป็นตารางแต่กลับปรากฏว่าเป็นตารางอย่างที่ควรจะเป็น

ความคลาดทั้งหมดนี้มักเกิดขึ้นได้พร้อมกัน นอกจากนี้ยังมีองค์ประกอบที่เกี่ยวข้องกัน เช่น ความแตกต่างของระดับความโค้งสนามระหว่างภาพ M และภาพ S ซึ่งปรากฏเป็นความคลาดเอียง ความคลาดเหล่านี้ปรากฏขึ้นในค่าสัมประสิทธิ์ของพจน์กำลังสามที่ได้จากการกระจายเทย์เลอร์ของ sin  (โดยที่  เป็นมุมตกกระทบของลำแสงบนผิวเลนส์) เมื่อหาเส้นทางเดินแสงโดยใช้กฎของสแน็ล ด้วยเหตุผลนี้ จึงอาจถูกเรียกอีกอย่างว่า ความคลาดอันดับสาม

ความคลาดของไซเดิลเป็นวิธีการจำแนกประเภทตามทัศนศาสตร์เชิงเรขาคณิต แต่ความคลาดนั้นยังอธิบายได้ว่าเป็นความคลาดของหน้าคลื่นในทัศนศาสตร์คลื่น
# วัดหนองขุนชาติ
วัดหนองขุนชาติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสรวง อำเภอหนองฉาง จังหวัดอุทัยธานี

วัดหนองขุนชาติตั้งวัดเมื่อ พ.ศ. 2364 โดยมีขุนสนิท เป็นผู้นำชาวบ้านหนองสรวงจัดสร้าง ระยะแรกเรียก วัดสนิทธรรมธาราม ต่อมาได้เปลี่ยนนามเป็น วัดหนองสรวง ตามชื่อบ้าน จนเมื่อ พ.ศ. 2449 ทางราชการได้ย้ายที่ว่าการอำเภออุทัยเก่า จากบ้านหนองขุนชาติมาตั้งอยู่ที่บ้านเนินตาเนียม และเมื่อ พ.ศ. 2465 ได้เปลี่ยนอำเภออุทัยเก่าเป็นอำเภอหนองฉาง พร้อมนี้ก็ได้เปลี่ยนนามวัดหนองสรวงเป็น "วัดหนองขุนชาติ" เนื่องจากวัดนี้ตั้งอยู่ใกล้กับบ้านหนองขุนชาติ ได้รับพระราชทานวิสุงคามสีมาในราว พ.ศ. 2443 ได้รับพระราชทานวิสุงคามสีมาครั้งหลังเมื่อวันที่ 3 พฤศจิกายน พ.ศ. 2538

วิหารเป็นที่ประดิษฐานของหลวงพ่อศักดิ์สิทธิ์ 3 องค์ คือ หลวงพ่อสุข หลวงพ่อสือ หลวงพ่อตุ้ม และยังมีมณฑป ซึ่งภายในประดิษฐานพระพุทธบาทจำลอง นอกจากนี้ยังมีลวดลายแกะสลักไม้บนบานหน้าต่าง ประตูของอุโบสถกรมศิลปากร. "วัดหนองขุนชาติ" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 23 พฤษภาคม 2566. เข้าถึงจาก http://gis.finearts.go.th/fineart/ ภายในวัดมีพิพิธภัณฑ์วัดหนองขุนชาติ จัดเก็บโบราณวัตถุ เครื่องมือเครื่องใช้ตามวิถีชีวิตชาวบ้าน เครื่องมือการเกษตร อาวุธโบราณ ธนู ดาบ ตู้จัดแสดงเงินตรายุคต่าง ๆ เป็นต้น
# ความคลาดเอียง
ความคลาดเอียง (astigmatism) เป็นความคลาดทางทัศนศาสตร์ที่เกิดจากการที่ความยาวโฟกัสของแหล่งกำเนิดแสงนอกแกนเชิงแสงเบี่ยงเบนไปในทิศทางตามแนวเส้นรอบวงและแนวรัศมี『天文アマチュアのための望遠鏡光学・反射編』pp.91-110「収差とその対策」。

ความคลาดชนิดนี้เป็นหนึ่งใน ความคลาดไซเดิล เช่นเดียวกับ ความคลาดแบบโคมา ความคลาดทรงกลม ความโค้งสนาม และ ความผิดรูป『天文アマチュアのための望遠鏡光学・屈折編』pp.161-202「対物レンズ」。『天文アマチュアのための望遠鏡光学・反射編』pp.91-110「収差とその対策」。

ความคลาดเอียงเป็นสาเหตุว่าทำไมบางครั้งเราจึงเห็นภาพดาวที่ดูเหมือนนกกางปีกในบริเวณรอบนอกของภาพถ่ายท้องฟ้าที่ถ่ายด้วยกล้องโทรทรรศน์หรือเลนส์มุมกว้าง

ความคลาดเอียงและความโค้งสนามมีความสัมพันธ์กันอย่างใกล้ชิด หากระนาบภาพเนื่องจากความโค้งของสนามเป็นผิวที่มีความแตกต่างกันระหว่างภาพในแนวรัศมีและภาพในแนวเส้นรอบวงก็ จะเกิดเป็นความคลาดเอียง

คำว่า astigmatism ในภาษาอังกฤษยังอาจหมายถึง สายตาเอียง ได้ด้วย
# ความคลาดแบบโคมา
thumb| ตัวอย่างภาพที่มีความคลาดแบบโคมา
ความคลาดแบบโคมา (comatic aberration) คือความคลาดทางทัศนศาสตร์ที่เกิดจากการที่แสงที่ปล่อยออกมาจากจุดหนึ่งนอกแกนเชิงแสงไม่บรรจบกันที่จุดหนึ่งบนระนาบภาพ『天文アマチュアのための望遠鏡光学・屈折編』pp.161-202「対物レンズ」。『天文アマチュアのための望遠鏡光学・反射編』pp.91-110「収差とその対策」。

ความคลาดชนิดนี้เป็นหนึ่งในความคลาดไซเดิล เช่นเดียวกับ ความคลาดทรงกลม ความคลาดเอียง เอียง ความโค้งสนาม และ ความผิดรูป『天文アマチュアのための望遠鏡光学・屈折編』pp.161-202「対物レンズ」。『天文アマチュアのための望遠鏡光学・反射編』pp.91-110「収差とその対策」。

คำว่า coma เป็นคำภาษากรีกที่แปลว่า เส้นผม『天文アマチュアのための望遠鏡光学・屈折編』pp.161-202「対物レンズ」。『天文アマチュアのための望遠鏡光学・反射編』pp.91-110「収差とその対策」。 เนื่องจากเมื่อถ่ายภาพฉากกลางคืนที่มีแหล่งกำเนิดแสงเป็นจุดกระจัดกระจาย ภาพจะเบลอโดยมีรอยที่ด้านหนึ่งถูกลากเป็นเส้นเหมือนเส้นผม หรือ ดาวหาง คำว่า comet ในภาษาอังกฤษที่หมายถึงดาวหางก็มีที่มาจากภาษากรีกคำเดียวกันนี้ จึงเป็นที่มาของชื่อ นอกจากนี้ยังทำให้ภาพหลุดโฟกัสผิดธรรมชาติอีกด้วย

 ทางแก้ไข 
ความคลาดแบบโคมาจะถูกกำจัดอย่างสมบูรณ์เมื่อสามารถเติมเต็มเงื่อนไขไซน์ได้『天文アマチュアのための望遠鏡光学・反射編』pp.91-110「収差とその対策」。 โดยอาจทำได้โดยเพิ่มค่าเอฟ โดยที่ค่า ƒ6 ขึ้นไปความคลาดแบบโคมาอาจลดลงจนแทบจะละเลยไปได้

 หมายเหตุ
# วัดบ้านไร่ (จังหวัดอุทัยธานี)
วัดบ้านไร่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านบึง อำเภอบ้านไร่ จังหวัดอุทัยธานี

ตามประวัติวัดระบุว่าวัดบ้านไร่ ตั้งขึ้นเมื่อประมาณ พ.ศ. 2470 โดยนายทา ชาวป่า บริจาคที่ดินเนื้อที่ 15 ไร่ 3 งาน 75 ตารางวา ให้สร้างวัดและชาวบ้านพากันเรียกชื่อวัดว่า "วัดบ้านไร่”" ตามชื่อหมู่บ้าน ได้รับพระราชทานวิสุงคามสีมา เมื่อวันที่ 20 กันยายน พ.ศ. 2472	กรมศิลปากร. "วัดบ้านไร่" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 23 พฤษภาคม 2566. เข้าถึงจาก http://gis.finearts.go.th/fineart/

ศาลาการเปรียญ (หลังเก่า) ระบุว่าสร้างขึ้นเมื่อ พ.ศ. 2475 ลักษณะเป็นอาคารโถง โครงสร้างไม้ ผังรูปสี่เหลี่ยมผืนผ้า ขนาดความกว้าง 12.40 เมตร ความยาว 26.50 เมตร ยกพื้นใต้ถุนสูง หลังคาทรงจั่วมีพาไลโดยรอบมุงกระเบื้องดินเผาแบบหางแหลม หน้าจั่วเป็นแผงไม้กระดานตีแนวตั้งไม่มีลวดลาย เครื่องลำยอง ช่อฟ้าทำเป็นรูปคล้ายแว่นแก้วหรือแว่นเทียน ใบระกา และหางหงส์หล่อซีเมนต์เป็นลายกนกและลายกระจังแบบพื้นถิ่น ด้านหน้าศาลาอยู่ทางด้านทิศใต้ ปัจจุบันชำรุดผุพังเหลือเฉพาะเสาด้านใน 2 ต้น พื้นศาลาการเปรียญส่วนโถงประธานปูด้วยแผ่นไม้กระดาน ด้านทิศเหนือตลอดแนวเสาพาไลมีการยกพื้นขึ้นเป็นอาสนะสำหรับพระสงฆ์นั่งประกอบพิธีกรรม สูงจากพื้นศาลาซึ่งเป็นส่วนที่นั่งของฆราวาสประมาณ 40 เซนติเมตร เสาศาลาการเปรียญมีจำนวนทั้งหมด 34 ต้น เป็นเสาไม้ โดยเมื่อ พ.ศ. 2564  สำนักศิลปากรที่ 4 ลพบุรี กรมศิลปากร ได้ดำเนินโครงการบูรณะศาลาการเปรียญ